**ΑΝΑΚΟΙΝΩΣΗ**

 Η Επιστημονική Εταιρία Φροντίδας Υγείας Και Εκπαίδευσης **(ΕΦΥΚΕ),** διοργανώνει εφέτος, στα πλαίσια της Συνεχιζόμενης Παιδιατρικής Εκπαίδευσης, στις 24-25 Νοεμβρίου (στο Αμφιθέατρο του Γενικού Νοσοκομείου Βόλου και στο Ξενοδοχείο Valis), 2018 το 1ο Επιστημονικό / Εκπαιδευτικό Παιδιατρικό Σεμινάριο, Προπαρασκευαστικό για το 10ο Πανηγυρικό Πανελλήνιο Παιδιατρικό Συνέδριο της ΕΦΥΚΕ, που θα λάβει χώρα το 2019, για την «Υγεία του παιδιού και του Εφήβου», σε συνεργασία με την Παιδιατρική Κλινική του Αχιλλοπούλειου Γενικού Νοσοκομείου Βόλου, υπό την αιγίδα της **5ης ΥΠΕ, Θεσσαλίας-Στερεάς Ελλάδος**, **του** **Ιατρικού Συλλόγου Μαγνησίας**, **της Ελληνικής Παιδιατρικής Εταιρίας** και άλλων μη κερδοσκοπικών σωματείων, Κοινωφελών Οργανισμών και φορέων, ακόμη και Ευρωπαικών (συνεργασία σε καλλιτεχνικά / πολιτισμικά projects) και με την έγκριση του Επιστημονικού Συμβουλίου, του Γενικού Νοσοκομείου Βόλου. Στα πλαίσια της φετινής επιστημονικής εκδήλωσης παρουσιάζονται όπως πάντα θέματα ενδιαφέροντα Επίκαιρα Ιατρικά / Παιδιατρικά και κοινωνικά που αγγίζουν τόσο τη πρωτοβάθμια Φροντίδα Υγείας, όσο και τη Δευτεροβάθμια και Τριτοβάθμια Φροντίδα Υγείας, Πρόληψη και Θεραπεία, αλλά και όλες τις βαθμίδες εκπαίδευσης. Τα θέματα που θα παρουσιαστούν, όπως πάντα, στηρίζονται στις σύγχρονες επιστημονικές γνώσεις, εμπειρίες και απόψεις. με επικέντρωση σε Παιδιατρικά θέματα και θέματα Εφηβικής ηλικίας, που έχουν σχέση με την εμπειρία και την Ιατρική πράξη στην Παιδιατρική Κλινική μας, αλλά και γενικότερα θέματα, Υποειδικοτήτων Επιστημονικά και Ερευνητικά και κυρίως θέματα λοιμώξεων, εμβολιασμών και πρόληψης.

 **Η φετινή μας εκδήλωση πρωτοτυπεί στο γεγονός ότι είναι ανοιχτή σε όποιον τον ενδιαφέρει και η παρακολούθησή της είναι εντελώς δωρεάν, γιατί στοχεύει στη διάχυση της Επιστημονικής Γνώσης και Πρακτικής, με στόχο πάντα την Υγεία του παιδιού, από τη Νεογνική έως την Εφηβική ηλικία. Επίσης στα πλαίσια συνεργασίας με το Νοσοκομείο του Metz στο Παρίσι θα παρουσιαστεί εφέτος, από την Ελληνίδα μουσικολόγο, κα Παπαπούλιου Χριστίνα, ένα project συνεργασίας «Το διαβατήριο Φιλίας. Μια πολύγλωσση μουσική εμπειρία», για την υλοποίηση του οποίου αναμένονται τα κατάλληλα ευαίσθητα άτομα για να μπορέσει να συνεχίσει να λειτουργεί στο χώρο του νοσοκομείου με τα παιδιά μας!**

Με συναδελφικούς χαιρετισμούς,

η πρόεδρος της Επιστημονικής και Οργανωτικής Επιτροπής, του Συνεδρίου και Πρόεδρος του ΔΣ της ΕΦΥΚΕ ([www.efyke.gr](http://www.efyke.gr)), Email: anasgr@gmail.com

 Δρ Αναστασίου-Κατσιαρδάνη Αναστασία (6937676725).

Διευθύντρια Παιδιατρικής Κλινικής,

«ΑΧΙΛΛΟΠΟΎΛΕΙΟ», Γενικό Νοσοκομείο Βόλου.

Συνεχίζεται η παραλαβή Ελεύθερων και Αναρτημένων Ανακοινώσεων μέχρι 16/11/2018.

Γενικό Θεματολόγιο, εργασιών του Σεμιναρίου

Α)

α) Η ΕΦΥΚΕ, Χθες, Σήμερα, Αύριο

β) Η Παιδιατρική κλινική και το τμήμα Προώρων, Χθες, Σήμερα, Αύριο

Β)

1. Εμβολιασμοί-Πρόληψη, Διαχρονική αποτελεσματικότητα των εμβολιασμών
2. Εμβόλια κατά ιών και μικροβίων
3. Επιδημιολογία Ιλαράς στη περιοχή μας
4. Εμβολιασμός κατά του Κοκκύτη. Πρόληψη
5. Επίπτωση των Ουρολοιμώξεων σε νοσηλευθέντα παιδιά. Πρόδρομα αποτελέσματα, μίας ετήσιας προοπτικής μελέτης
6. Επίπτωση των αναπνευστικών νοσημάτων και προβλημάτων που εντοπίζονται κάτωθεν της γλωττίδας, στα νοσηλευθέντα παιδιά. Σχολιασμός των αποτελεσμάτων, μίας Επιδημιολογικής αναδρομικής μελέτης.
7. Συριγμός σε παιδιά προσχολικής ηλικίας
8. Βρογχικό άσθμα
9. Αναφυλαξία στο βρέφος
10. Αλλεργία στο γάλα αγελάδος
11. Συγγενείς Καρδιοπάθειες. Τι πρέπει να γνωρίζει ο Παιδίατρος.
12. Άνοση Θρομβοπενική Πορφύρα
13. Στρεπτοκοκκικές λοιμώξεις και επιπλοκές
14. Λαρυγγίτιδες και θεραπευτική διαχείριση
15. Λοιμώδη Νοσήματα
16. Γαστρεντερίτιδα από κλωστηρίδιο difficile
17. Αμφιβληστροειδοπάθεια της προωρότητας
18. Υπερτονία. Διαγνωστική και Θεραπευτική προσέγγιση
19. Υποτονία. Μυική ατροφία, διαγνωστική και Θεραπευτική προσέγγιση
20. Φτώχια-Παιδί-Υγεία
21. Κακοποίηση Παιδιών
22. Ψυχική Υγεία και Συναισθήματα
23. Διατροφή σε συνθήκες Μαζικών Καταστροφών
24. Σεξουαλική Αγωγή/Εκπαίδευση/Πρόληψη
25. Σακχαρώδης Διαβήτης τύπου 1. Νέες παρεμβάσεις
26. Ψυχική Υγεία-Αγωγή Yγείας-Αξίες
27. Δυσλεξία-Μέθοδοι αντιμετώπισης
28. Δυσλεξία-Ξένη Γλώσσα
29. Διαταραχές ανάγνωσης και γραφής
30. Όταν ο γιατρός άδικα συκοφαντείται. Ποιοι θα πρέπει να μιλήσουν και να υπερασπίσουν ενεργά το γιατρό.
31. Άγχος
32. Σύνδρομο εξουθένωσης του Νοσηλευτή
33. Διαχείριση νέου περιστατικού, που μπαίνει σε μονάδα νεογνών
34. Όταν ένας νέος νοσηλευτής αναλαμβάνει υπηρεσία σε μονάδα νεογνών. Προσέγγιση και διαχείρισή
35. Κακώσεις Σπονδυλικής Στήλης

 και πολλά άλλα ενδιαφέροντα θέματα